Rætt við fulltrúa allra framboðslista á Vesturlandi Vart hefur farið framhjá neinum að landsmenn ganga til sveitarstjórnarkosninga á laugardaginn . Sveitarfélögin eru tíu sem tilheyra gamla Vesturlandskjördæmi eins og það var fyrir síðustu kjördæmabreytingu . Í sex þeirra verður kosið listakosningu ; Akranesi , Borgarbyggð , Eyja - og Miklaholtshreppi , Snæfellsbæ , Grundarfirði og Stykkishólmi . Í Hvalfjarðarsveit , Skorradalshreppi , Helgafellssveit og Dalabyggð verður kosið óhlutbundinni kosningu . Einnig er það fyrirkomulag viðhaft í Reykhólahreppi . Í þeim sex sveitarfélögum þar sem boðnir eru fram listar eru samtals 19 framboð . Skessuhorn sendi nokkrar skriflegar spurningar til oddvita þeirra og bauð þeim að svara , eða fulltrúa þeirra sem þeir tilnefndu . Oddvitar kusu að svara í 17 tilfellum af 19 en tveir buðu fulltrúum neðar á listanum að svara . Svör þeirra eru birt í Skessuhorni sem kom út í dag , ásamt myndum af fólkinu sem er í framboði . Þá er einnig rætt við kjósendur í átta sveitarfélögum .